U 2017. astronomi su otkrili `Oumuamua: prvi međuzvjezdani objekt u našem Sunčevom sustavu.
Sada je NASA/ESA Hubble Space Telescope otkrio da on odlazi iz našeg Sunčevog sustava brže no što je bilo očekivano.
Kad smo prvi put raspravljali o ovome, govorili smo: O moj bože, o moj bože. Stvarno trebamo provjeriti i provjeriti
i još jednom provjeriti i biti stvarno sigurni, jer je učinak tako malen
i tako suptilan da bi mnogo stvari moglo otići i zeznuti nam mjerenja.
I nakon što smo provjerili i provjerili još jednom, i unakrsno projverili, učinak je još bio tamo!
Ali astronomi su možda već pronašli intrigantno objašnjenje za ovo opažanje.
Hubble vidi da se `Oumuamua pomiče brže no očekivano
`Oumuamua je prvi put postao zanimljiv astronomima pri kraju 2017.
Opservatoriji diljem svijeta su otkrili da je ovaj objekt usamljeni putnik iz međuzvjezdanog prostora,
prvi svoje vrste koji je ikad opažen.
Po prvi put smo imali dokaze o asteroidu, objektu koji je prilazio našem Sunčevom sustavu vrlo velikom brzinom.
Ta brzina je blia toliko velika da je dokazala da objekt zapravo dolazi izvana,
da vjerojatno dolazi iz nekog drugog sunčevog sustava, i da samo prolazi kroz naš.
Astronomi koji su koristili Hubble i druge opservatorije da ga detaljnije prouče su sada pronašli nešto čudno.
Ovaj jedinstveni objekt se kreće brže no zakoni nebeske mehanike predviđaju.
Ovo je rezultat koji je iznenadio znanstvenike!
Razmatrali smo drugačije parametre. Jedan od njih je međudjelovanje s nekim magnetskim poljem.
Ili, jedan drugi bi bilo međudjelovanje sa silom na putanji,
bez da zapravo znamo što bi ta sila bila, samo da vidimo funkcionira li.
Ili sila koja bi bila impulsna; poput male eksplozije ili tako nečega.
I sve ove pretpostavke su pale u vodu.
Najvjerojatnije objašnjenje za čudno ponašanje `Oumuamua-e je da se otplinjava.
Otplinjavanje se događa kada sunčeva svjetlost zagrije površinu objekta.
Zbog toga on otpusti oblak plina koji ima učinak poput potisne rakete.
Doduše, otplinjavanje je tipično ponašanje kometa, što sada astronome vodi do zaključka
da je `Oumuamua međuzvjezdani komet, a ne asteroid.
No `Oumuamua ne pokazuje znakove tipičnih svojstava kometa.
Ovaj međuzvjezdani posjetitelj ne pokazuje karakterističan dugi rep materijala koji isparava.
Također ne pokazuje dokaze postojanja kome, omotnice plina i prašine koja okružuje većinu kometa.
Što se tiče količine prašine i plina koja je otpuštena:sićušna je. Stvarno je nema puno.
Ali on je jako malen, pa ne bismo očekivali puno prašine.
Ali opet, kad ga uspoređujemo s normalnim kometima, čini se u redu da tako mali komet ima tako malo plina.
Astronomi nagađaju da su možda mala zrnca prašine koja se nalaze na površini većine kometa
isparila tijekom `Oumuamua-inog putovanja kroz međuzvjezdani prostor, tako da su samo veća zrna preostala.
Oblak ovih većih čestica ne bi bio dovoljno sjajan da ga Hubble može opaziti.
Stvarna priroda ovog međuzvjezdanog nomada bi mogla ostati misterija.
Nedavno zapaženo ubrzanje `Oumuamua-e znači da je malo vjerojatno da ćemo točno moći odrediti njegovo podrijetlo.
I zbog toga što se pomiče sve dalje od Zemlje, postaje predaleko
da bi bio opažen čak i najboljim teleskopima na svijetu.
Nikad dosad nismo opazili komet poput ovoga. Ali moguće je. Nikad nismo vidjeli jednog.
Dakle, puno razlika, puno sličnosti.
Pa stvarno moramo čekati na idućeg da bismo mogli krenuti raditi usporedbe.
Tako da se nadamo da ćemo u budućnosti, s boljim teleskopima
i malim teleskopima koji pregledavaju nebo u potrazi za asteroidima, moći otkriti više o ovim objektima.
Ali ono što smo naučili od `Oumuamua-e nas je iznenadilo više no što smo ikad mogli očekivati.
Prijepis: ESA/Hubble; prijevod: Ivana Kurečić